ปรับลุค
โลกเปลี่ยนสถานการณ์ก็เปลี่ยน ว่าแล้ว ประสารไตรรัตน์วรกุล
5 ต.ค. 2554

โลกเปลี่ยนสถานการณ์ก็เปลี่ยน ว่าแล้ว ประสารไตร รัตน์วรกุล 
ผู้ว่าการ ธปท.ก็สั่งให้มีการปรับภาพลักษณ์ความเป็นธนาคารชาติของไทยใหม่ ให้เอี่ยมอ่องอรทัยไฉไลกว่าเดิม 




 
กะว่าคนจะได้เลิกมอง ธปท.ว่า โบร้าณโบราณ ไม่ทันยุคทันสมัย พูดจาอะไรจะได้ปีนบันได้ ฟังแล้วต้องแปล
งานนี้ ประสาร เอาจริงลงทุนจ้างผู้เชี่ยวชาญภาพลักษณ์มาสร้างแบรนด์ใหม่ 
ปรับเปลี่ยนตั้งแต่ตราสัญลักษณ์ พระสยามเทวาธิราชถือถุงเงินให้ดูทันสมัยสบายตาขึ้น 
ปรับโยกโครงสร้างบุคลากรให้เหมาะสมกับงานหลัก งานรอง หนักหนาใช่เล่น 
การลุกขึ้นมาปรับลุคธนาคารชาติจึงยากไม่ใช่เล่น เหมือนจับคนแก่อายุ 70 กว่าปี มายักย้ายส่ายสะโพกให้ทันสมัยเข้ากับโลกปัจจุบัน...ไม่ง่าย 
ประสาร จะแต่งตัวคนอายุ 70 ปี ให้ดูทันสมัยได้อย่างไรจะทำสำเร็จหรือไม่ โปรดติดตามอย่ากะพริบตา...งานนี้หนุกแน่ เพราะใครไม่เปลี่ยนคงต้องถอยปายย!